**VZOREC OKVIRNEGA SPORAZUMA**

sklenjen med:

UNIVERZITETNIM KLINIČNIM CENTROM MARIBOR, Ljubljanska ulica 5, 2000 Maribor (v nadaljevanju: UKC Maribor), ki ga zastopa direktor UKC, prof. dr. Anton Crnjac, dr. med., višji svetnik (v nadaljevanju: naročnik), identifikacijska številka naročnika za DDV: SI56644817, matična številka naročnika: 5054150

in gospodarskim subjektom:

     , ki ga zastopa direktor      (v nadaljevanju: stranka sporazuma), identifikacijska številka stranke sporazuma za DDV:      , matična številka stranke sporazuma:      .

**I UVODNE UGOTOVITVE**

**1. člen**

Ta okvirni sporazum (v nadaljevanju: sporazum) sklepajo naročnik in naslednje stranke okvirnega sporazuma:

1. …………………

2. ………………….

3. ………………….

. …………………..

………………………

…………………….

N. ………………….

Naročnik in stranke tega sporazuma ugotavljajo, da je naročnik izvedel postopek oddaje javnega naročila za nabavo blaga **»ZDRAVILA**«, po odprtem postopku v skladu s 40. členom Zakona o javnem naročanju (Uradni list RS, št. 91/15, 14/18, 121/21 in 10/22, v nadaljevanju ZJN-3) z namenom sklenitve okvirnega sporazuma v skladu z 48. členom ZJN-3.

**2. člen**

S tem sporazumom se stranki sporazuma dogovorita o splošnih in posebnih pogojih izvajanja sporazuma.

**II PREDMET SPORAZUMA**

**3. člen**

Stranki sporazuma sklepata ta sporazum za posamezne vrste blaga, opredeljene v Seznamu blaga (v nadaljevanju: Seznam).

Stranki sporazuma se izrecno dogovorita, da bo naročnik v času trajanja tega sporazuma od izbranega ponudnika kupoval le tiste vrste in količine blaga, ki jih bo potreboval v tem obdobju.

Količine so okvirne. Naročnik se ne obvezuje izbranemu ponudniku oddati določene količine blaga.

Ponudba, Seznam in dokumentacija v zvezi z oddajo javnega naročila so sestavni del tega sporazuma.

Predmet tega sporazuma so tudi vse morebitne dodatne nabave blaga, ki jih bo potreboval naročnik. Navedene nabave blaga bo naročnik izvršil po cenah iz veljavne ponudbe, pri čemer se lahko sporazum spremeni brez novega postopka javnega naročanja, vendar kakršnokoli zvišanje vrednosti ne sme presegati 30 odstotkov  skupne vrednosti blaga za katerega je s stranko sporazuma sklenjen okvirni sporazum (1. točka prvega odstavka 95. člena ZJN-3).

## III IZVAJANJE SPORAZUMA – PREDLOŽITEV PONUDB

**4. člen**

Sporazum se sklepa za obdobje od 01.01.2023 do 31.12.2024.

Naročnik je čas trajanja tega sporazuma razdelil na naslednji obdobji:

* od 01.01.2023 do 31.12.2023 (prvo obdobje),
* od 01.01.2024 do 31.12.2024 (drugo obdobje).

Naročnik bo določen čas pred začetkom drugega obdobja iz predhodnega odstavka tega člena odpiral konkurenco med strankami tega sporazuma tako, da bo stranke sporazuma pozval k predložitvi ponudb za tiste vrste blaga, za katere je sklenjen sporazum. V posameznem obdobju bo naročnik med tistimi strankami tega sporazuma, ki bodo predložile ponudbe, izbral najugodnejšega ponudnika na podlagi meril iz dokumentacije v zvezi z oddajo javnega naročila.

Naročnik lahko v času trajanja sporazuma v posameznem odpiranju konkurence dodaja nova zdravila (učinkovine), ki pridejo na trg v Republiki Sloveniji ali druga zdravila (učinkovine), ki niso bila zajeta v Specifikaciji zahtev naročnika. V kolikor nastane potreba po novem zdravilu (učinkovini) oz. drugem zdravilu (učinkovini) in le-ta niso bila zajeta v specifikaciji zahtev naročnika, lahko naročnik kadarkoli odpre konkurenco in pozove vse stranke sporazuma k oddaji ponudbe za nova razpisana zdravila, za katere bo naročnik ugotavljal strokovno ustreznost.

Prav tako lahko stranka sporazuma ponudi novo paralelo za razpisano učinkovino za katero ima sklenjen ta sporazum, vendar le v odpiranju konkurence v drugem obdobju.

Naročnik si prav tako pridržuje pravico, da v primeru spremembe bolnišnične doktrine, brez predhodne najave, iz specifikacije zahtev naročnika umakne določena zdravila, ki jih ne bo več potreboval (ob odpiranju konkurence v Specifikaciji ponudbe s cenami pri določeni vrsti blaga poda pogodbeno količino = 0).

Ponudbe bo treba predložiti v roku in na način, opredeljen v povabilu k predložitvi ponudb za posamezno obdobje.

Naročnik si pridržuje pravico, da vsem skleniteljem sporazuma povabilo k predložitvi ponudbe posreduje preko e-pošte ali po navadni pošti.

Naročnik bo odločitev o oddaji posameznega naročila na podlagi ponovnega odpiranja konkurence med sklenitelji sporazuma objavil na portalu javnih naročil.

Z najugodnejšim ponudnikom bo naročnik sklenil kupoprodajno pogodbo.

Naročnik bo ponovno odpiral konkurenco, za preostali čas do izteka veljavnosti obdobja, med ostalimi sklenitelji okvirnega sporazuma, v naslednjih primerih:

- če izbrani ponudnik ne bo želel skleniti pogodbe,

- če bo naročnik prekinil pogodbo z izbranim ponudnikom,

- če bo izbrani ponudnik odstopil od pogodbe.

## IV CENE

**5. člen**

Cene in popusti za neregistrirana zdravila oz. popusti za registrirana zdravila iz ponudnikovega Predračuna so fiksni za čas trajanja pogodbe, sklenjene za posamezno obdobje. Cene za posamezne vrste blaga za registrirana zdravila niso fiksne, temveč se usklajujejo v skladu z Zakonom o zdravilih (v nadaljnjem besedilu: ZZdr-2; Ur.l. RS, 17/14) ob upoštevanju Pravilnika o določanju cen zdravil za uporabo v humani medicini (Ur.l. RS, št. 32/15,15/16, 19/18, 11/19, 26/20, 51/21 in 52/21-popr.).

Cene iz ponudbe so izražene v evrih. V ceni so zajeti vsi stroški (dobave blaga, špediterski stroški, prevozni, carinski ter vsi morebitni drugi stroški), vsi popusti in rabati ter davek na dodano vrednost. Cene veljajo ddp centralna lekarna naročnika razloženo.

V primeru spremembe zakona, ki ureja davek na dodano vrednost, s katerim se spremeni davčna stopnja za vrste blaga iz ponudbe v času trajanja pogodbe, se lahko cene iz ponudbe korigirajo izključno v višini nastale davčne spremembe.

Naročnik si pridržuje pravico, da bo v primeru, da ugotovi, da je stranka sporazuma - izbrani ponudnik za blago za posamezno obdobje, v času trajanja tega sporazuma oz. pogodbe za posamezno obdobje znižala cene ali so jih znižali drugi ponudniki, ki ponujajo istovrstno blago ob drugih primerljivih pogojih, poskušal s stranko sporazuma - izbranim ponudnikom za blago za posamezno obdobje dogovoriti ustrezno znižanje cene.

## V NAROČANJE BLAGA IN DOBAVNI ROK

**6. člen**

Naročnik bo posamezne vrste blaga, ki jih bo potreboval v času trajanja tega sporazuma, kupoval od izbranega ponudnika na podlagi izstavljenih pisnih naročilnic. Naročnik bo v naročilnici opredelil vrste in količine blaga.

Izbrani ponudnik se zavezuje, da bo blago iz skupin 1, 4, 5 in 6 dobavil najkasneje v roku dveh (2) delovnih dni po prejemu naročila ter da bo po vsakem posameznem naročilu dobavil celotno količino naročenega blaga in da bo odzivni čas 10 delovnih ur od datuma prejetja naročila.

Izbrani ponudnik se zavezuje, da bo blago iz skupin 2 in 3 dobavil najkasneje v roku dveh (2) delovnih dni od prihoda zdravila v Republiko Slovenijo ter da bo po vsakem posameznem naročilu dobavil celotno količino naročenega blaga in da bo odzivni čas 10 delovnih ur od datuma prejetja naročila.

V kolikor  izbrani ponudnik ob defekturi naročenega blaga od naročnika prejme novo naročilo za to isto blago, mora v primeru prekoračitve dobavnih rokov,  pred dostavo celotne naročene količine, ob ponovnem prispetju blaga na trg, pridobiti pisno soglasje naročnika.

Izbrani ponudnik se zavezuje, da bo citostatična zdravila dobavljal ločeno od ostalih zdravil, v posebnih zabojnikih, ki bodo ustrezno označeni (velja za celotno ATC skupino L01).

Rok uporabe dobavljenih zdravil mora biti vsaj šest (6) mesecev od datuma prevzema v Centralni lekarni naročnika ali izjemoma, v skladu z dogovorom z naročnikom, krajši čas.

Blago je treba dostaviti ddp Univerzitetni klinični center Maribor – razloženo v prostore centralne lekarne naročnika.

Izbrani ponudnik se zavezuje, da bo na svoje stroške poskrbel za odvoz celotne embalaže, ki bo predmet dostave blaga.

Stranki sporazuma se dogovorita, da v primeru, da pride do zamenjave artiklov (proizvajalca, ponudnikov naziv blaga ali kataloške številke) za katere imajo stranke okvirnega sporazuma priznano sposobnost (nekega artikla ni več na trgu na primer zaradi prenehanja proizvodnje ali težav z uvozom,…) mora stranka sporazuma pred pričetkom dobav novega blaga, naročniku predložiti razloge za zamenjavo blaga in dokazila, da je novi artikel kakovostno in funkcionalno enakovreden prejšnjemu ter od naročnika pridobiti pisno soglasje za zamenjavo artikla. Novi artikel mora imeti enako ali nižjo ceno kot prejšnji.

**VI PREVZEM BLAGA**

**7. člen**

Naročnik se obvezuje prevzeti naročeno blago v celoti na podlagi e-dobavnice.   
E-dobavnica mora biti napisana v slovenskem jeziku in mora obvezno vsebovati številko naročilnice.

Dobavljeno blago po e-dobavnici mora imeti enak naziv kot naročeno, enako enoto mere in enako kataloško številko.

Dobavljeno blago mora biti označeno s črtno kodo, in sicer: z GTIN kodo Package in GTIN kodo Primary, v kolikor obstaja. V nasprotnem primeru mora biti dobavljeno blago označeno z vsaj eno od razpoložljivih črtnih kod (EAN, …..), ki vsebuje podatke o artiklu in črtno kodo, ki vsebuje serijsko številko in lot.

Naročnik si pridržuje pravico, da lahko stranki sporazuma vrne dostavljeno blago brez navajanja razloga v roku 8 dni od datuma dostave.

Količinski prevzem blaga se opravi ob prevzemu.

## VII KAKOVOST BLAGA

**8. člen**

Kakovost blaga mora ustrezati obstoječim standardom in deklarirani kakovosti na embalaži blaga.

**VIII KRITNI KUP**

**9. člen**

Če stranka sporazuma ne dobavlja blaga v skladu s tem sporazumom in zamuda pri dobavi blaga ni posledica višje sile ali razlogov na strani naročnika, ima naročnik pravico kupiti blago, ki je predmet posamične dobave, pri drugem dobavitelju oz. stranki sporazuma, stranka sporazuma pa je dolžna naročniku nadomestiti razliko v ceni med ceno iz sporazuma in ceno po kateri je naročnik blago kupil.

Naročnik je dolžan stranki sporazuma poslati obvestilo o nameravanem kupu iz prejšnjega odstavka tega člena, v katerem navede številko in datum naročilnice z izjavo, da bo naročeno blago kupil pri drugem dobavitelju oz. stranki sporazuma, nato pa lahko izvrši kritni kup, sporazum pa je za to dobavo razdrt.

Šteje se, da je bila stranka sporazuma o nameravanem kritnem kupu obveščena, če naročnik razpolaga z dokazilom o poslanem obvestilu.

Razliko med ceno po kateri je naročnik izvršil kritni kup in ceno iz sporazuma je dolžan naročnik dokazati s kopijo računa, po katerem je kritni kup plačal, stranka sporazuma pa je dolžna v roku 8 dni od naročnikovega poziva, za razliko v ceni izstaviti dobropis.

V kolikor je naročnik primoran izvesti kritni kup zaradi neizvedene dobave blaga oz. zamude pri dobavi blaga v skladu s tem sporazumom 5-krat, se šteje sporazum s stranko sporazuma za to vrsto blaga razdrt.

## IX PLAČILNI POGOJI

**10. člen**

Naročnik bo skupno vrednost prejetega blaga plačal stranki sporazuma na transakcijski račun št.       v roku 60 dni oz v roku, ki bo skladen s trenutno veljavno zakonodajo, od datuma prejema pravilno izstavljenega računa po prevzemu blaga.

Račun mora obvezno vsebovati celotno številko naročilnice.

Stranka sporazuma mora vse račune pošiljati naročniku izključno v elektronski obliki (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19).

V primeru zamude s plačilom bo naročnik plačal zakonske zamudne obresti.

**X SKRBNIK SPORAZUMA**

**11. člen**

Skrbnik sporazuma za naročnika je: …………………………

Skrbnik sporazuma za stranko sporazuma je:

**XI ZAVAROVANJE OBVEZNOSTI**

**12. člen**

V posameznem obdobju bo moral izbrani ponudnik v roku 10-ih delovnih dni od podpisa kupoprodajne pogodbe kot instrument zavarovanja predložiti naročniku:

* bančno garancijo oz. kavcijsko zavarovanje za dobro izvedbo pogodbenih obveznosti v višini 5% od vrednosti. pogodbe, če bo vrednost enaka ali višja od 215.000,00 EUR brez DDV; oz.
* menično izjavo in lastno podpisano menico s pooblastilom v višini 5% od vrednosti pogodbe, če bo vrednost višja od 50.000,00 EUR brez DDV in nižja od 215.000,00 EUR brez DDV. Ponudnik mora zagotoviti, da bo ves čas trajanja pogodbe menica unovčljiva.

Veljavnost instrumenta finančnega zavarovanja iz predhodnih alinej tega člena mora biti še najmanj 10 dni od določenega obdobja veljavnosti pogodbe.

V primeru unovčitve menice oz. bančne garancije oz. kavcijskega zavarovanja za dobro izvedbo pogodbenih obveznosti, bo moral izbrani ponudnik unovčeno menico oz. bančno garancijo oz. kavcijsko zavarovanje ustrezno nadomestiti z novo.

V primeru, da izbrani ponudnik za unovčenje menice na računu nima dovolj sredstev, bo naročnik z njim prekinil pogodbo.

Naročnik lahko menico oz. garancijo unovči:

* če naročeno blago pri posamezni dobavi ne bo odgovarjalo standardom in kvaliteti,
* stranka sporazuma ne dobavi blaga v roku in v količinah, opredeljenih na naročilnici, razen v primeru višje sile,
* v primeru drugih ponavljajočih kršitev tega sporazuma, ko stranka sporazuma, kljub pozivu naročnika, kršitev ne odpravi.

**XII SKLENITEV SPORAZUMA IN ODSTOP OD SPORAZUMA**

**13. člen**

Ta sporazum je sklenjen z dnem podpisa naročnika in stranke sporazuma ter, ko stranka sporazuma izroči naročniku instrument zavarovanja iz 12. člena tega sporazuma.

Okvirni sporazum se za zdravila iz skupine 6 sklepa pod odložnim pogojem. Le-ta se bodo začela naročati šele takrat, ko bodo uvrščena na A in B listo oz. odobrena na Komisiji za zdravila.

V skladu s 1. točko prvega odstavka 95. člena ZJN-3 lahko stranki sporazuma sporazumno podaljšata trajanje tega sporazuma s sklenitvijo aneksa k sporazumu. Aneks lahko skleneta v primeru, če novi postopek oddaje javnega naročila ni zaključen pravočasno, in sicer za čas do zaključka postopka oddaje javnega naročila oziroma sklenitve novega okvirnega sporazuma.

Če je opravljenih več zaporednih sprememb sporazuma iz naslova dodatnih nabav, nabav morebitnih novih vrst blaga in podaljšanja veljavnosti sporazuma, zvišanje vrednosti ne sme presegati 30 odstotkov skupne vrednosti blaga, za katero je s stranko sporazuma sklenjen sporazum.

Ta sporazum je sklenjen pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani stranke sporazuma ali podizvajalca ali
* če bo naročnik seznanjen, da je pristojni državni organ pri stranki sporazuma ali podizvajalcu v času izvajanja sporazuma ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti sporazuma še najmanj šest mesecev oziroma če stranka sporazuma nastopa s podizvajalcem pa tudi, če zaradi ugotovljene kršitve pri podizvajalcu stranka sporazuma ne nadomesti ali zamenja tega podizvajalca, na način določen v skladu s 94. členom ZJN-3 in določili tega sporazuma v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je sporazum razvezan z dnem sklenitve novega sporazuma o izvedbi javnega naročila za predmetno naročilo. O datumu sklenitve novega sporazuma bo naročnik obvestil stranko sporazuma.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je sporazum razvezan trideseti dan od seznanitve s kršitvijo.

**14. člen**

Naročnik bo vse pripombe v zvezi z izvrševanjem tega sporazuma sporočal stranki sporazuma v pisni obliki. Če stranka sporazuma ne upošteva upravičenih pripomb naročnika, lahko naročnik od tega sporazuma odstopi. O odstopu od sporazuma naročnik pisno obvesti stranko sporazuma.

Naročnik lahko odstopi od tega sporazumu, ob pogojih iz prejšnjega odstavka, zlasti v naslednjih primerih, če stranka sporazuma:

* neutemeljeno zavrne naročilo,
* zamuja z izvedbo naročila,
* nekvalitetno izvaja naročilo.

**XIII POGODBENA KAZEN**

**15. člen**

V primeru zamude z izvajanjem pogodbenih obveznosti, po krivdi stranke sporazuma, lahko naročnik stranki sporazuma zaračuna pogodbeno kazen, in sicer 100 EUR z DDV za vsak koledarski dan zamude.

Naročnik pogodbene kazni ne bo unovčil v primeru, ko stranka sporazuma naročnika, v roku 24 ur od prejema naročila, pisno obvesti, da zaradi utemeljenega razloga (ki ni nastal na strani stranke sporazuma), naročenega blaga ne more dostaviti v dogovorjenem roku. Naročnik mora stranki sporazuma zamudo pri dobavi pisno odobriti. Pisno obvestilo stranke sporazuma mora biti posredovano naročniku na elektronski naslov kontaktne osebe (referenta), ki je blago naročil.

**XIV PROTIKORUPCIJSKA KLAVZULA**

**16. člen**

V primeru, da se ugotovi, da je pri izvedbi javnega naročila, na podlagi katerega je podpisan ta sporazum ali pri izvajanju tega sporazuma kdo v imenu ali na račun stranke sporazuma, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta sporazum ničen.

**XV**  **KONČNE DOLOČBE**

**17. člen**

Pogoji tega sporazuma so veljavni za čas trajanja tega sporazuma.

Sporazum se lahko spremeni ali dopolni s pisnim aneksom, ki ga sprejmeta in podpišeta stranki sporazuma. Če katerakoli od določb sporazuma je ali postane neveljavna, to ne vpliva na ostale določbe sporazuma. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

**18. člen**

Morebitne spore iz tega sporazuma, ki jih stranki sporazuma ne bi mogli rešiti sporazumno, rešuje stvarno pristojno sodišče v Mariboru.

**19. člen**

Sporazum je sestavljen v dveh enakih izvodih, od katerih prejme vsaka stranka sporazuma po en izvod.

|  |  |
| --- | --- |
|  | Št. ……………………… |
| V      , dne | V Mariboru, dne ……………..……… |
| Stranka sporazuma: | Naročnik:  UKC Maribor |
| Direktor: | Direktor UKC:  prof. dr. Anton Crnjac, dr. med., višji svetnik |